proxectonos/corpus_dominio_legal_administrativo_tmp huggingface dataset:
05/05/2015 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pago

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal as persoas debedoras que se relacionan, ou aos seus representantes, segundo o que establece o artigo 112 da Lei 58/2003, do 17 de decembro, xeral tributaria, por medio do presente escrito e de conformidade co que dispón a devandita norma, cítaselles para ser notificados, mediante comparecencia, duranto o prazo e no lugar que logo se especificará, do seguinte REQUIRIMENTO DE PAGO, ditado no curso dos expedientes administrativos que lles afectan, incoados por esta Recadación: Nas datas reflectidas nos respectivos expedientes, polo Sr. Tesoureiro ditouse providencia de prema pola que se ordea o embargo dos bens dos debedores relacionados no caso de non se aboar as débedos nos prazos regulamentariamente outorgados. Logo de trascorrer o prazo de ingreso que dispón o art.62.5 da Lei 58/2003 xeral tributaria (anter. art.108 do Regulamento Xeral de Recadación, R. D. 1684/1990), sen que se satisfixeran os créditos notificados, de conformidade co disposto nos arts.99 e 11. j.2) da ordenanza xeral de recadación do Excmo. Concello da Coruña, en consoancia co art.93.1 da Lei 58/2003 xeral tributaria, en cumprimento da providencia ditada polo Sr. Tesoureiro ordenando o embargo de bens das persoas debedoras na cantidade suficiente para cubrir o débito principal, recarga de prema, xuros de mora e custas do procedemento, foi emitido REQUIRIMENTO DE PAGO. De conformidade coa información obtida no Rexistro da Propiedade, constan inscritos a nome dos debedores relacionados, os bens inmobles reflectidos nos expedientes de referencia. Os devanditos bens poderán ser obxecto de embargo, logo da remisión dos expedientes ao órgano competente da Xunta de Galicia ou, no seu caso, da A. E. A. T. (Axencia Estatal de Administración Tributaria), de acordo co que regula o art.8.3 do Texto refundido da Lei reguladora das facendas locais (RDL 2/2004). Comunícase isto para os efectos oportunos, requirídose o pago do importe dos expedientes, que se poderá efectuar nas oficinas da Recadación Municipal, sitas na r/ Franxa nº 20-22 baixo, de luns a venres, en horario de 8 a 14 horas, ou ben mediante transferencia bancaria á conta restrinxida de Recadación, nº IBAN ES24.2080.0008.34.3110000030, indicándose nesta o nº de expediente mencionado na relación precedente. A comparecencia para recibir a notificación aludida haberá de producirse no prazo de quince días naturais, que contarán desde o seguinta ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20, Baixo, de lunes a venres, en horario de 8 a 14 horas. A Coruña, a 29 de abril de 2015 O Xefe do Departamento de Recadación
05/05/2015 | Administración LocalMunicipal
Vimianzo
Aprobación inicial do expediente de modificación de créditos 2015/CE/01 de crédito extraordinario

O Pleno do Concello de Vimianzo en sesión ordinaria de data 25/04/2015 aprobou inicialmente o expediente de modificación de créditos 2015/CE/01 de crédito extraordinario por importe de 38.400,00 euros. Consonte con disposto no artigo 177.2 en relación co artigo 169.1 do Texto Refundido 2/2004, do 5 de marzo, polo que se aproba o Texto Refundido da lei reguladora das facendas locais, o expediente exponse ao público durante quince días hábiles. Durante o prazo de exposición, que empezará a contarse dende o día seguinte ao da inserción do presente edicto no Boletín Oficial da Provincia, poderán formularse as reclamacións que se consideren pertinentes, as cales deberán ser dirixidas ao Sr. Alcalde. Vimianzo, 27 de abril de 2015 O alcalde Manuel Antelo Pazos
05/05/2015 | Administración LocalMunicipal
Muxía
Padrón auga, lixo, sumidoiro e punto limpo 1.º trimestre 2015

O Alcalde, mediante resolución de data 27 de abril de 2015, aprobou o Padrón de auga, lixo, sumidoiro, punto limpo e canon de auga correspondente ao 1º trimestre de 2015. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria. A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 27 de abril de 2015 O alcalde Félix Porto Serantes
05/05/2015 | Administración LocalMunicipal
A Coruña
Tesourería. Departamento de Recadación
Edicto de citcación para notificación por comparecencia de “requirimiento de pago/embargo de contas”

Emilio Antonio Álvarez Fachado, Xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos debedores que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, do siguiente REQUIRIMENTO DE PAGO, ditado no curso dos expedientes administrativos que lles afectan, incoados por esta Recadación: Rematado o prazo de ingreso sinalado no art.62.5 da Lei 58/2003 xeral tributaria sen que se teñan satisfeito os créditos que se detallan no anverso, notificados segundo o previsto no art.71 do Regulamento xeral de recadación (R. D. 939/2005), de conformidade co disposto nos arts.106 e 11. c) da Ordenanza xeral de recadación do Excmo. Concello da Coruña, en consonancia cos arts.93.1. c) da Lei 58/2003 xeral tributaria, e 79 do Regulamento Xeral de Recadación, en cumprimento da Providencia dictada polo Olallo Anastasiu Danta ordeando o embargo dos bens dos debedores en cantidade suficiente para cubrir o débito principal, recargo de prema, xuros de mora e custas do procedemento, ditouse polo xefe do Departamento de recadación, DILIXENCIA DE EMBARGO DE CONTAS CORRENTES E DE AFORRO. Téndose ordeado ás entidades financieiras que se indican o embargo dos saldos das contas correntes referenciadas, o seu resultado foi negativo. O que se comunica aos efectos oportunos, requiríndose o pago do importe dos expedientes, que poderá facer nas oficinas de la Recadación Municipal, situadas na r/ Franxa nº 20 -22 baixo, en horario de 8 a 14:00 horas, de luns a venres, ou ben mediante transferencia bancaria á conta restrinxida de Recaudación, nº IBAN ES24 2080 0008 3431 1000 0030, indicándose naquela o nº de expediente expresado no encabezamento. De non se producir o pago da débeda, proseguirá a execución dos bens do debedor conforme ao disposto no art.169 da Lei Xeneral Tributaria. A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14:00 horas, de luns a venres. A Coruña, 28 de abril de 2015 O xefe do Departamento de Recadación, Fdo: Emilio A. Álvarez Fachado
05/05/2015 | Administración LocalMunicipal
A Capela
Aprobación inicial expediente de modificación de créditos número 3/2015

Unha vez aprobado inicialmente polo Pleno desta Corporación, na sesión ordinaria do día 25 de abril de 2015, o expediente de modificación de créditos número 3/2015, dentro do vixente orzamento municipal, por un importe de seis mil oitocentos dous euros e oitenta e seis céntimos de euro (6.802.86 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 27 de abril de 2015 O Alcalde, Manuel Meizoso López
05/05/2015 | Administración LocalMunicipal
Oroso
Anuncio de formalización de contratos administrativos

Con arreglo ao disposto no artigo 154 do Real Decreto Legislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización dos seguintes contratos administrativos: Oroso, 23 de abril de 2015 O alcalde Manuel Mirás Franqueira
05/05/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 21 de abril de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica núm. expte.: IN407A 2015/110-1

Núm. Expte.: IN407A 2015/110-1 Solicitante: UNIÓN FENOSA DISTRIBUCIÓN S, A. Denominación: Retranqueo LMT A Piolla (Autovía Carballo – Berdoias) Concello: Cabana de Bergantiños Liña de media tensión aérea CBA-803, entre os apoios nº 33 e nº 35, a 20 KV, cunha lonxitude de 0,145 KM, coa orixe en apoio nº 33/1 a intercalar na LMT. CBA-803 (Expte: 52.545), no tramo entre o CT. Piolla e a derivada ao CT. Rempenin, condutor tipo LA-110 mm2 AL, e final en apoio nº 35 proxectado a intercalar na LMT. CBA-803(Expte: 52.545), no tramo entre a derivada ao CT. Rempenin e a derivada ao CT. Cazón. Liña de media tensión aérea CBA-803, entre os apoios nº 35 e nº 36, a 20 KV, cunha lonxitude de 0,110 KM, coa orixe en apoio nº 35 proxectado da LMT. CBA-803(Expte: 52.545), no tramo entre a derivada ao CT. Rempenin e a derivada ao CT. Cazón, condutor tipo LA-110 mm2 AL, e final en apoio nº 35 bis proxectado a intercalar na LMT. CBA-803 (Expte: 52.545), tramo entre a derivada ao CT. Cazón e a derivada ao CT. Budian. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 21 de Abril de 2015 O Xefe Territorial Isidoro Martínez Arca
05/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48273.- Álvaro Amadeo Ríos Janeiro - Oroso

Alvaro Amadeo Rios Janeiro, co DNI XXXXXXXXX e enderezo Rúa Vilacide de Arriba, nº 10, concello de Oroso, solicita de Augas de Galicia a autorización de obras no lugar de Vilacide de Arriba, parroquia de Oroso (San Martiño), t. m. de Oroso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48273 As obras solicitadas refírense á ampliación de estabulación gandeira no lugar de Vilacide de Arriba, na parcela nº 1223 do polígono número 501, no t. m. de Oroso dentro da zona de policía do Rego da Pena. A ampliación consistirá nun novo establo de dimensións 49 x 24 metros e unha fosa de purín que se encontran a uns 55 metros do rego no seu punto máis próximo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oroso ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2015 O xefe do servizo territorial Ángel Gómez Rey
05/05/2015 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposición a contribuíntes

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 28 de abril de 2015 O xefe do Departamento de Recadación Asdo.: Emilio Antonio Álvarez Fachado
05/05/2015 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de abril de 2015

O día 23 de abril de 2015 aprobouse por decreto da concelleira delegada de Deportes, Educación e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de abril de 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 24 de abril de 2015. A concelleira delegada de Deportes, Educación e Festas, Asdo.: Susana Martínez Galdós
05/05/2015 | Administración LocalMunicipal
Mesía
Anuncio de declaración licitación deserta

Por decreto da alcaldía de data 24 de abril de 2015 declarouse deserta a licitación da contratación para o alleamento, mediante procedemento aberto, cun único criterio de valoración, o prezo, do aproveitamento madereiro da parcela municipal con referencia catastral 15048A503007130000KW, sita no lugar de Tiñoso, parroquia de Mesía, licitación anunciada no BOP nº 63 de data 7 de abril de 2015, por non terse recibido ningunha oferta. Mesía, 24 de abril de 2015. O alcalde, D. Mariano Iglesias Castro.
05/05/2015 | Administración LocalMunicipal
Ferrol
Tesourería
Edicto de notificación de compensacións de oficio

Edicto de notificación por comparecencia de expedientes de compensación Téndose intentado a notificación en dúas ocasións a través de carta certificada, con acuse de recibo ao obrigado tributario ou, no seu caso, ao seu representante da resolución do Concelleiro delegado de Facenda ao expediente de compensación iniciado de oficio por este Concello, e sendo devolta por Correos tras dous intentos de notificación, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ao obrigado tributario ou ao seu representante, para que compareza no Excmo. Concello de Ferrol sito na praza de Armas, s/n, Ferrol (horario de atención ó público de 9.00 a 13.30 horas), no prazo de 15 días naturais, contados a partires do día seguinte ao da publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ao do vencemento do prazo sinalado. Ferrol, 15 de abril 2015. O concelleiro delegado de Facenda Asdo.: Alejadro Langtry Caínzos
05/05/2015 | Administración LocalMunicipal
Noia
Tesourería - Recadación
Notificación de dilixencia de embargo de bens inmobles (rela.1)

Recadación Municipal ANUNCIO PARA NOTIFICACIÓN POR COMPARECENCIA DE DILIXENCIA DE EMBARGO DE BENS INMOBLES (Arts.112 L. X. T e 59 L. R. X. A. P. E. P. A. C.) O xefe da Unidade de Recadación do Concello de Noia (A Coruña), FAI SABER QUE: nos expedientes que máis adiante se relacionan, por causas non imputables á Administración, non foi posible efectuar a notificación da DILIXENCIA DE EMBARGO DE BENS INMOBLES. Neste suposto e conforme dispoñen os articulos 112 da Lei 58/2003 de 17 de decembro, xeral tributaria, e o artigo 59 da Lei 30/1992 de réxime xurídico das administracións públicas e do procedemento administrativo común, cítase aos obrigados tributarios ou aos seus representantes legais que figuran na relación adxunta para ser notificados por comparecencia das dilixencias de embargo de bens inmobles practicadas sobre bens da súa propiedade. Dita comparecencia deberá producirse no prazo de QUINCE DÍAS NATURAIS, contados dende o seguinte ao da publicación deste edicto no Boletín Oficial da Provincia para que poidan ser notificados do EMBARGO DE BENS nesta Unidade de Recadación Executiva. Transcorrido devandito prazo sen comparecer, a notificación entenderase producida para todos os efectos legais dende o día seguinte ao vencimiento do prazo sinalado. Lugar de comparecencia: as persoas físicas ou xurídicas relacionadas, poderán comparecer, por si ou por medio de representante, debidamente acreditado, e se presenten na Oficina de Recadación Municipal, na rúa Rosalía de Castro, 2 - 15200 NOIA (A Coruña), de luns a venres, en horario de 8.30 a 14.00 horas. Teléfono 981 842 100. Concello de Noia (A Coruña), a 14 de abril de 2015. O TESOUREIRO Mercedes Fatima Liz Mariela Lousado Mahboobani RELACIÓN QUE SE CITA
05/05/2015 | Administración LocalMunicipal
Monfero
Anucio aprobación conta xeral

A Conta Xeral deste Concello correspondente ao exercicio de 2014 foi informada pola Comisión Especial de Contas e sométese a información pública, cos documentos que a xustifican, por un prazo de quince días, contados desde o seguinte ao da inserción deste anuncio no BOP. Durante estes quince días, e oito días máis, os interesados poderán formular por escrito os reparos, reclamacións e observacións que estimen pertinentes. Monfero, 24 de abril de 2015. O ALCALDE, Asdo.: Benjamin M. Rodriguez Abad.
05/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47375.- Unión Fenosa Distribuición - A Pobra do Caramiñal

CLAVE: DH. W15.47375 Unión Fenosa Distribución S. A., co CIF A63222533 e enderezo Avda. de Arteixo, 171, A Coruña, SOLICITA autorización de obras para execución dunha liña de media tensión subterránea que cruzaría o rego Morto e o río Xunderama ó seu paso polo termino municipal de A Pobra do Caramiñal. A lonxitude do tramo de afección sería duns 39m, realizando un cruce en 4 puntos, mediante 3 tubos de aceiro grampados a pontes de de paso xa existentes na zona de actuación. Os puntos de cruce terían unhas coordenadas aproximadas de X:504838, Y:4716242; X:504710, Y:4716240; X:504666, Y:4716191; X:504649, Y:4716174 (ETRS 89). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2015 O xefe do servizo territorial Ángel Gómez Rey
05/05/2015 | Administración LocalMunicipal
Teo
Notificación de vehículos abandoados na vía pública

De acordo co previsto no art.59.5 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, modificado pola Lei 4/1999, do 13 de xaneiro, renunerado polo art.68.2 da Lei 24/2001, do 27 de decembro, intentada sen efecto a notificación do acto administrativo que se indica, este Concello acordou a publicación do presente anuncio para que sirva de notificación aos interesados, faise pública a relación dos vehículos abandonados co fin de que os titulares poidan comparecer a retiralos da vía pública dentro dun prazo de 20 días contados a partir do seguinte ao da inserción deste anuncio no Boletín Oficial da Provincia. Trancurrido este prazo, procederase ao seu tratamento como residuo sólido urbano. Teo, 15 de abril de 2015 O ALCALDE Martiño Noriega Sánchez
05/05/2015 | Administración LocalMunicipal
A Coruña
Área de Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edicto de citación procedementos de xestión tributaria

ACTO ADMINISTRATIVO: NOTIFICACIÓNS e comunicacións En virtude do disposto no art.112 da Lei 58/2003, xeral tributaria, non sendo posible practicar a notificación do acto administrativo apuntado por causas non imputables á Administración e tendo realizado, polo menos, os intentos de notificación esixidos na citada norma, polo presente anuncio cítase aos obrigados tributarios que se relacionan no documento anexo para seren notificados por comparecencia nos procedementos de xestión tributaria que se indican. Os interesados ou os seus representantes deberán comparecer no prazo máximo de quince días naturais, contados dende o día seguinte ao da publicación deste edito no Boletín Oficial da Provincia. Transcorrido o devandito prazo e de non comparecer, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Edificio de Servizos Económicos Municipais, Departamento de Facenda e Xestión de Tributos, sito en Rúa da Franxa núm.20 primeiro andar, C. P.15001 A Coruña. Horario: de 8 a 14 horas, de luns a venres. A Coruña, 23 de abril de 2015 O Director da Área de Facenda e Administración Pública Martin Gonzalez Rodriguez XXXXXXXXX RODRÍGUEZ ÁLVAREZ, ANA ISABEL 360/515/2014 XXXXXXXXX PATIÑO DEL RÍO, CELSA MARÍA 360/542/2014 B15612617 GRELA SAN SL 360/6313/2014 XXXXXXXXX CASTRO BUGALLO, JOSÉ ANTONIO 360/7963/2014 XXXXXXXXX GONÇALVES IVANCHEV VILLARQUIDEZ, MARIA SALOBRAR 360/8630/2014 XXXXXXXXX SAHBAOUI MAAZOUZ, SERGIO EMILIO 360/9101/2014 TRIBUTO: IMPOSTO SOBRE BENS INMOBLES. TRIBUTO: IMPOSTO SOBRE INCREMENTO DE VALOR DOS TERREOS TRIBUTO: IMPOSTO SOBRE O INCREMENTO DE VALOR DOS TERREOS DE NATURALEZA URBAN TRIBUTO: IMPOSTO SOBRE BENS INMOBLES
05/05/2015 | Administración LocalMunicipal
Ferrol
Tesourería-Recadación
Edicto notificación por comparecencia de resolución

Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ó obrigado tributario ou ó seu representante que a continuación se sinala, para que, compareza nas oficinas do servizo de recadación do Concello de Ferrol, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. Ferrol, O alcalde José Manuel Rey Varela
05/05/2015 | Administración LocalMunicipal
Ribeira
Anuncio de notificación por comparecencia

ANUNCIO NOTIFICACIÓN POR COMPARECENCIA (art.112 LXT) De conformidade co disposto no artigo 112 da Ley 58/2003, de 17 de decembro, Xeral Tributaria, relaciónanse liquidacións pendentes de notificar, despois de intenta-la notificación persoal por dúas veces, e emprázase ós interesados que se sinalan para ser notificados por comparecencia. Procedemento: liquidacións. Lugar de comparecencia: Dept. Tesourería - Concello de Riveira. Pz. do Concello, s/n. Riveira A comparecencia deberá efectuarse perante o órgano de tramitación (Servizos Económicos do Concello de Riveira en Pz. do Concello, s/n) no prazo de 15 días naturais, contados dende o seguinte ó da publicación deste anuncio. Transcorrido o prazo sen efectuarse a comparecencia, a notificación entenderase producida a todo os efectos legais dende o día seguinte ó de vencemento do prazo sinalado para comparecer. Os prazos de ingreso serán os establecidos no calendario do contribuínte aprobado por decreto de Alcaldía de data 15/12/2014 e publicado no BOP da Coruña do día 02/02/2015. RECURSOS Contra o presente acto poderá interpoñer recurso CONTENCIOSO-ADMINISTRATIVO, perante o Xulgado do Contencioso- Administrativo de Santiago de Compostela, no prazo de dous meses, contando dende o día seguinte ó da notificación deste acordo. Con carácter potestativo e previo poderá interpoñer RECURSO DE REPOSICIÓN perante a Alcaldía, no prazo de un mes (contado desde o día seguinte ó da práctica desta notificación); neste caso non se poderá interpoñer recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Neste último suposto o prazo para a interposición do recurso contencioso - administrativo será de seis meses contados a partir do día seguinte a aquel en que se produza a desestimación presunta do recurso de reposición interposto. Riveira, a 16 de abril de 2015. O ALCALDE Manuel Ruiz Rivas
08/05/2015 | Administración LocalMunicipal
Brión
Anuncio de licitación servizo de lacería

a) ORGANISMO: Concello de Brión b) DEPENDENCIA QUE TRAMITA O EXPEDIENTE: Secretaría 2. OBXECTO DO CONTRATO: Contrato de servizo de lacería, canceira e recollida e tratamento de cadáveres de animais no Concello de Brión. a) Tramitación: Ordinaria. b) Procedemento: Aberto. c) Forma: Procedemento aberto cun único criterio de adxudicación (factor prezo) 4. PRESUPOSTO DE LICITACIÓN: 3.125,00 € / ano, IVE excluído.5. GARANTÍA PROVISIONAL: Non se esixe.6. GARANTÍA DEFINITIVA: 5% do prezo de adxudicación, IVE excluído. a) Lugar de presentación: Rexistro do Concello. b) Data límite de presentación de ofertas: En horario de 9.00 a 14.00 horas, dentro do prazo de 15 días naturais contados desde o día seguinte ao da publicación do anuncio de licitación no BOP. c) Presentarase a documentación segundo o establecido na cláusula 14 do prego de cláusulas administrativas do expediente. PERFIL DE CONTRATANTE: www.concellodebrion.org TELÉFONO: 981.88 70 06. FAX: 981.88 74 31. Brión, 28 de abril de 2015 O alcalde José Luis García García
08/05/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación da subministración de seis barcos-escola tipo Optimist para o desenvolvemento da campaña de vela 2015

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2015.00168.2. Obxecto do contrato: SUBMINISTRACIÓN DE SEIS BARCOS ESCOLA TIPO OPTIMIST PARA O DESENVOLVEMENTO DA CAMPAÑA DE VELA 2015.3. Prazo de entrega: antes do comenzo dos cursos de vela que terán lugar nas seguintes datas: do 22 ao 26 de xuño en Ares; do 29 de xuño ao 3 de xullo en Ortigueira; do 6 ao 10 de xullo na Coruña.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: A) Presuposto sen IVE: 12.892,56 €; B) IVE ao 21%: 2.707,44 €; C) Presuposto total (A+B): 15.600,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: Non se esixen. VARIANTES: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 30 de abril de 2015. O PRESIDENTE O SECRETARIO Diego Calvo Pouso José Luis Almau Supervía
08/05/2015 | Administración LocalMunicipal
Vilarmaior
Padrón fiscal taxa suministro auga potable e canon da auga 1º trimestre 2015

Mediante Decreto da Alcaldía de data do 30 de abril de 2015 aprobouse o padrón da taxa municipal de suministro de auga e canon da auga, correspondente ao primeiro trimestre de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. A falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Vilarmaior, 30 de abril de 2015. O ALCALDE, Carlos Vázquez Quintián
08/05/2015 | Administración LocalMunicipal
Santiago de Compostela
Sección Municipal de Contratación
Subministro de folios, sobres e carpetas para o Concello de Santiago de Compostela

OBXECTO DO CONTRATO: Subministro de folios, sobres e carpetas para o Concello de Santiago de Compostela. REFERENCIA DO EXPEDIENTE: CON/9/2015. TIPO DE LICITACIÓN: 10.172,00 euros/ano. PRAZO DE EXECUCIÓN: Establécese un prazo de execución de 2 anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA:. Non se esixe. DOCUMENTACIÓN e INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas.10.2.- O contrato adxudicarase, mediante procedemento aberto, tomando como base os seguintes criterios de adxudicación: CRITERIOS AVALIABLES MEDIANTE CIFRAS: 1.- Mellor oferta económica: Ata 30 puntos. A valoración da oferta económica realizarase a través dunha baixa ponderada, aplicándose unha proporcionalidade directa que permita valorar máis as baixas producidas nos prezos unitarios dos productos que teñen unha maior incidencia cuantitativa no orzamento total. Outorgarase a puntuación máxima en cada grupo de subministros á oferta que faga o mellor prezo, segundo o criterio de “prezo máis baixo ofertado”. Ao resto das ofertas aplicaraselle a seguinte fórmula para calcular a súa puntuación: Donde: Os grupos de subministros e a súa puntuación será: Folios DIN A4 ……………………………………………. 6 puntos Sobres de tódolos tipos especificados …………………. 9 puntos Carpetas …………………………………………………. 15 puntos GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 30 de abril de 2015. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA – ÁREA DE CONTRATACIÓN, Asdo.: Manuel Martínez Varela
08/05/2015 | Administración LocalMunicipal
Ferrol
Deportes
Aprobación definitiva do expediente de modificación do Anexo das subvencións nominativas orzamento 2015. Área Deportes

DEPORTES O Excmo. Concello Pleno, na sesión do 26/03/2015, aprobou inicialmente o expediente de modificación do anexo de subvencións nominativas do orzamento, exercizo 2015 coa subsanación de diversos erros. Durante o período de exposición ao público non se formularon reclamacións, elevándose a definitivo o acordo provisional. Ao abeiro do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, faise público o seu resumo: Contra este acordo, que esgota a vía administrativa, poderase interpoñer directamente recurso contencioso-administrativo perante o Tribunal Superior de Xustiza de Galicia, no prazo de dous meses, que comezarán a contar o día seguinte á publicación do presente anuncio, tal como dispón o artigo 10 da Lei 29/98, do 13 de xullo, reguladora da xurisdicción contecioso-administrativa. Tamén se poderá interpoñer calquera outro recurso que se considere oportuno. A presente modificación entrará en vigor, unha vez publicada no Boletín Oficial da Provincia, segundo o disposto no artigo 20 do RD 500/90 e no artigo 169 do Real Decreto Lexislativo 2/2004, do 20 de abril. Ferrol, 30 de abril de 2015 A concelleira de Deportes Susana Martínez Galdós
08/05/2015 | Administración LocalMunicipal
Betanzos
Anuncio aprobación incial suplemento de crédito

O Pleno do Concello de Betanzos en sesión ordinaria celebrada o día 28 de abril de 2015, aprobou inicialmente o suplemento de crédito, modificación de crédito núm.11/2015, por importe de 201.993,17€. O expediente permanecerá exposto ao público durante un prazo de quince días hábiles, contados a partir do día seguinte ao da súa publicación no Boletín Oficial da Provincia, a efectos de reclamacións ante o Pleno, a tenor do disposto no artigo 177, en relación co artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público aos efectos previstos na dita lexislación. Betanzos, 29 de abril de 2015 O alcalde, Jose Ramón García Vázquez
08/05/2015 | Administración LocalMunicipal
Arteixo
Servizos Económicos
Aprobación inicial do expediente de modificación de créditos nº 9 de 2015

Aprobado inicialmente polo Pleno desta Corporación o expediente de modificación de créditos nº 9/2015 (suplemento de créditos 2/2015), dentro do vixente Orzamento municipal, por un importe total de CINCOCENTOS SETENTA MIL EUROS (570.000,00 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 30 de abril de 2015 Asdo.- Carlos Calvelo Martínez Alcalde-Presidente
08/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47188. Execución de proxecto. Concello de Artiexo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Arteixo solicita de Augas de Galicia, por atoparse nas marxes do río s/d, a autorización de obras, nas parcelas de referencias catastrais 15005A036000190000PB e 00200400NH39D0001WL, no lugar de Rorís, parroquia de Armentón (San Pedro), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47188. As obras solicitadas consisten na execución das obras reflectidas no “Proyecto básico y de ejecución de urbanización de centro multiusos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 24 de abril de 2015. O xefe do Servizo Territorial Néstor Rodríguez Arias
08/05/2015 | Administración LocalMunicipal
A Laracha
Aprobación inicial expediente de crédito extraordinario-suplemento de crédito 01/2015

Tendo quedado definitivamente aprobado o expediente de Crédito extraordinario-suplemento de crédito número 1 de 2015, por acordo do Pleno adoptado en sesión celebrada o día 26 de marzo de 2015 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2015, tras da entrada en vigor do devandito expediente, tanto no estado de gastos como no estado de ingresos, ascende á cantidade de OITO MILLÓNS CINCOCENTOS NOVENTA E OITO MIL SETECENTOS CORENTA E CATRO EUROS, CON OITENTA E OITO CÉNTIMOS DE EURO (8.598.744,88 €), correspondendo a cada capítulo as cantidades que de seguido se expresan, segundo o seguinte detalle: A Laracha, 24 de abril de 2015 O ALCALDE José Manuel López Varela
08/05/2015 | Administración LocalMunicipal
Ferrol
Facenda e Patrimonio
Asprobación inicial do estudio de viabilidade económica relativo á reforma do mercado de Caranza e a súa explotación

Por acordo plenario de 30 de abril do ano en curso aprobouse inicialmente o estudio de viabilidade económica relativo á reforma do actual edificio do mercado de Caranza e a súa explotación, presentado pola entidade Gestión parque comercial Caranza S. L, co carácter de actuación preparatoria dun contrato de concesión de obra pública. Nos termos do citado acordo, pónse de manifesto o expedente correspondente na área de Facenda e Patrimonio deste concello, abríndo un período de información pública de un mes. Ferrol, 4 de maio de 2015 O concelleiro delegado de Economía, Facenda e RRHH. Asdo.) Alejandro Langtry Caínzos
08/05/2015 | Administración LocalMunicipal
Carral
Designación do xurado do premio do XVIII Concurso de poesía “Concello de Carral”

O 30 de abril de 2015, esta Alcaldía do Concello de Carral ditou o decreto 137/2015, como segue: Logo de ver que a 8ª daquelas establece que “ O xurado estará presidido polo Alcalde do Concello de Carral ou concelleiro ou concelleira na que delegue, e formarán parte del dúas persoas de recoñecido prestixio no eido da poesía galega e a autora gañadora da edición anterior deste concurso; actuará como secretario o técnico municipal de Cultura do Concello de Carral. O xurado será nomeado polo Alcalde e darase a coñecer antes de realizar as deliberacións”. En uso das atribucións que me confere o artigo 21.1 da Lei 7/1985, do 2 de abril, reguladora das bases do réxime local, 1.-Designar ás seguintes persoas que haberán de integrar o xurado do premio do XVIII Concurso de poesía “Concello de Carral”: Presidenta: Dª Isabel López Pérez, concelleira de Cultura e Participación Cidadá, por delegación puntual desta Alcaldía. Vogais: Dª Paula Natalia Belluga Sanfeliz (gañadora do XVII Concurso de poesía “Concello de Carral”) D. Miguel Anxo Fernán-Vello D. Inacio Alonso Martín Secretario: D. Carlos Lorenzo Pérez (técnico municipal de Cultura), con voz e sen voto.2.- Publicar este decreto polos mesmos medios que as bases e a convocatoria do concurso.3.- Dar conta deste decreto ao Pleno na primeira sesión ordinaria que se realice”. Contra o devandito decreto poderase interpoñer recurso de reposición perante a Alcaldía do Concello de Carral no prazo dun mes, ou directamente recurso contencioso-administrativo perante o órgano da devandita xurisdición e no prazo indicado na Lei 29/1998, do 13 de xullo, reguladora da xurisdición contencioso-administrativa. Carral, 30 de abril de 2015 O ALCALDE José Luis Fernández Mouriño
08/05/2015 | Administración LocalMunicipal
Cedeira
Incoación de expedientes para baixa de oficio no padrón municipal de habitantes. Resolución de Alcaldía núm.187 do 24 de abril de 2015

Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: - Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística do Concello sito na rúa Real, 15 de luns a venres en horario de 9:00 a 14:00 horas. Cedeira, 29 de abril de 2015 O alcalde Luis Rubido Ramonde
08/05/2015 | Administración LocalMunicipal
Teo
Anuncio de exposición pública

O Pleno do Concello, en sesión ordinaria celebrada o 26/03/2015, acordou aprobar inicialmente o Regulamento do servizo municipal de abastecemento de auga potable, saneamento e depuración de augas residuais do Concello de Teo, e sometelo a información pública. De acordo co exposto e para dar cumprimento ao previsto nos artigos 49 e 70.2 da Lei 7/85, de 2 de abril, sométese o expediente a información pública mediante anuncio no BOP e no taboleiro de anuncios do concello durante o prazo de 30 días, contados a partir do día seguinte á publicación deste anuncio no BOP, co obxecto de que toda persoa interesada poida formular as reclamacións e suxerencias que estime oportunas, podendo ser consultado o expediente na Secretaría do concello. No suposto de que non se formulasen reclamacións durante a exposición pública, quedará aprobado definitivamente o Regulamento citado. Teo, 20 de abril de 2015 O alcalde Martiño Noriega Sánchez